આનો એકમાત્ર ઉપાય એ છે કે સ્વતંત્ર અને સુવિધા સાથેની એસએફઆઇઓ કોર્પોરેટ ગ્રીડ અને ઓડિટર્સના મેળાપીપણા ઉપર નજર રાખે અને તેમની પાસે કાયદાનું પાલન કરાવે અને સાથે રિટેલ રોકાણકારો અને જાહેર જનતાના હિતોનું રક્ષણ કરે. આ માટે આવી તપાસો કરી શકે તેવા નિષ્ણાતો જોઈએ. એસએફઆઇઓમાં ખાલી જગ્યાઓ માટે એક ખુલાસો એવો કરવામાં આવે છે કે આ પ્રકારના કામના અનુભવી અને કુશળ કર્મચારીઓની અછત છે. કેસોની સંખ્યામાં થઈ રહેલો વધારો જોતા એસએફઆઇઓએ ડેપ્યુટેશન આધારિત ભરતી પ્રણાલીથી ઉપર ઉઠીને ફૂલ ટાઇમ, વિશેષ તાલીમ મેળવેલા કર્મચારીઓની ભરતી કરવાની જરૂર છે. ખાનગી ક્ષેત્રની જુદી મુશ્કેલીઓ છે. ખાનગી ક્ષેત્રે મોટી ઓફરો, કોન્ફ્લીક્ટ ઓફ ઇન્ટરેસ્ટ, એમ્પ્લોટર્સ પ્રત્યેની નિષ્ઠા જેવી બાબતો જોડાયેલી હોઈ, પગાર ધોરણમાં ઘણો ફરક પડે છે. એસએફઆઈઓની કાયમી કેડર બનાવવા માટે તેમને ડેપ્યુટેશન પ્રણાલીથી દૂર કરવાની વાત થઈ હતી પણ હજુ તેમ થયું નથી. વીરપ્પા મોઇલીની અધ્યક્ષતામાં સ્ટેન્ડિંગ કમિટી ઓન ફાઇનાન્સ (ડિસેમ્બર 2017માં 33મો રિપોર્ટ અને માર્ચ 2018માં 59મો રિપોર્ટ)કહે છે, "જાણવા મળ્યું હતું કે ભરતી નિયમોના ફાઇનલાઇઝેશન હોવા છતાં ઝડપી કેસ નિકાલની ક્ષમતા મેળવવા સંસ્થામાં બહુ જગ્યાઓ ખાલી છે.” કાયમી કેડર બનાવવાની ખરેખર જરૂરિયાત છે, એટલે મંજુર ખાલી જગ્યાઓ એ રીતે ભરાવી જોઈએ.